તમારા વ્યક્તિત્વનો પ્રકાર, રસ, રુચિ અને વલણો કોઈ ખાસ કારકિર્દીના વિકલ્પ માટે સહાયરૂપ કે વરદાનરુપ હોય છે. તેને ઓળખી લેવા જરૂરી છે. આ વલણો કુદરતી છે જેને બદલવા લગભગ અશક્ય છે. કારકિર્દી પસંદ કરતી વખતે જો તેને ધ્યાનમાં લેવામાં ન આવે તો તે ગંભીર ભૂલ સાબિત થઈ શકે છે. કોઈ વ્યક્તિમાં ખૂબ સારી વકતૃત્વકલા હોય તો તે બહુ સારો શિક્ષક, ઉદઘોષક કે ટ્રેનર બની શકે છે. પોતાની પ્રતિભા તેમજ રુચિ ને ધ્યાનમાં લઈ કારકિર્દી પસંદ કરવાથી સફળતાની શક્યતાઓ ખૂબ વધી જાય છે.